  Майя Бывальцева 5-тӥ шуркынмонэ Ижкарын бадӟым элькун кенешонын 2020-тӥ арын 9-тӥ но 11-тӥ классъёсын кун аттестацилы йылпумъянъёс лэсьтӥзы. Со сярысь, озьы ик 2021-тӥ арлы чаклам выльдӥськонъёс сярысь журналистъёслы Удмуртиысь дышетонъя но тодосъя министр Светлана Болотникова вераз. Солэн кылъёсызъя, туэ эпидемиологи югдур огшоры ӧй ке но вал, огъя кун экзаменъёсты ортчытон дыръя нокыӵе шекъёс пусъемын ӧвӧл. Со командалэсь ӟеч ужамзэ возьматэ. Рособрнадзор котькуд ар йылпумъян аттестациез ортчытонлэсь ӟечлыксэ дунъя но улосвылъёслэсь рейтингзэс кылдытэ. Таяз арын ми 17-тӥысь 7-тӥ интые ӝутским. 85 улосвылъёс пӧлын со туж умой возьматэт Светлана Болотникова, Удмуртиысь дышетонъя но тодосъя министрСекыт эпидемиологи югдур дышетонзэ ӟечлыкез вылын но ӧз шӧдӥськы. 2019-2020 дышетскон арын огъя кун экзаменэз 100 баллы сётӥсьёслэн лыдзы тросгес луиз. 2019-тӥ арын соос 52 кузя вал ке, 2020-тӥ арын – 60. 31 процентэз экзамен ужъёс 81-99 балл басьтӥзы. Азьвыл арен ӵошатыса, со 7 процентлы тросгес. 2021-тӥ арын англи кылъя экзаменэз одно сётоноосыз пӧлы пыртыны чаклало вал, но федерал тӧрлыкъёс со малпанлэсь куштӥськизы, пусйиз Светлана Болотникова. Пиналъёс сое ас мылкыдзыя бырйыны быгатозы. 11-тӥ классэз вуоно арын йылпумъясьёс информатикая экзаменэз компьютерен сётозы. 9-тӥ классын дышетскисьёс физикая но химия экзаменъёсын эскеронъёс ортчытозы. Со понна вань кулэ тӥрлык элькунын басьтӥзы ни. Вань со выльдӥськонъёслы ми дасесь Светлана Болотникова, Удмуртиысь дышетонъя но тодосъя министрОзьы ик аттестациез выль сямен ортчытон понна классъёсы видеокамераос пуктӥзы. Выльдӥськонъёсты улонэ пыӵатон понна оглом 175 миллион манет быдтӥзы. Министрлэн верамезъя, 11-тӥ классэз йылпумъясьёс понна экзаменъёс 24-тӥ куартолэзе кутскозы, 9-тӥ классысь потӥсьёс понна - 21-тӥ куартолэзе. Тодэ вайытом, гудырикошконэ дышетӥсьёслэн конференциязы ортчем дышетскон арлы йылпумъянъёс лэсьтӥзы. Тегъёс: Дышетон Ижкар Удмуртия ЕГЭ экзамен СветланаБолотникова  